open-index/open-wikipedia-markdown huggingface dataset:
1. Súkromné Banskobystrické gymnázium

**1. Súkromné Banskobystrické gymnázium** je prvé gymnázium na Slovensku, zamerané na odborné štúdium v oblasti virtuálnej grafiky. Ako jediná škola na Slovensku ponúka v rámci gymnaziálneho vzdelania aj odborné. To znamená, že absolventi gymnázia sa môžu uplatniť na trhu práce hneď po maturite. Ako hovorové označenie školy sa používa názov „Súkromný gympel“.

Škola sa nachádza v areáli Univerzity Mateja Bela v Banskej Bystrici, v novo zrekonštruovaných priestoroch budovy bývalého Vojenského gymnázia SNP.

## Štúdium
Škola prvýkrát slávnostne otvorila svoje brány dňa 2. septembra 2018.

V januári 2021 školu navštevuje 157 žiakov, škola má otvorených 6 tried.

Škola ponúka unikátne štvorročné gymnaziálne štúdium so zameraním na virtuálnu grafiku, alebo so zameraním na kybernetickú bezpečnosť, a päťročné štúdium v odboroch slovensko-nemecká, alebo slovensko-anglická bilingválna sekcia. Anglická bilingválna sekcia bola zriadená s podporou Veľvyslanectva Veľkej Británie a Severného Írska na Slovensku a Americkej obchodnej komory na Slovensku, 

## Zaujímavosti
* Gymnázium sa v spolupráci s Múzeom SNP a filmovým štúdiom *Alien Studio* zapojilo do projektu *Dostaňme mladú generáciu do múzeí!*, v ktorom pomocou virtuálnej reality ponúka možnosť prežiť hrôzy z 2. svetovej vojny priamo v Bitke v Kurskom oblúku.
* V roku 2019 gymnázium získalo ocenenie „Digitálna jednotka“.
*Na vzdelávaní žiakov v oblasti virtuálnej grafiky sa podieľa svetoznámy slovák Vladimír Valovič, ktorý vytvára vizuálne efekty v najlepších filmových štúdiách.
*V roku 2019 školu navštívil Andrew Garth, veľvyslanec Spojeného kráľovstva a Severného Írska na Slovensku.
*V roku 2019 školu navštívil Alexej Leonidovič Fedotov, veľvyslanec Ruskej federácie na Slovensku.

## Riaditelia školy
* 2018 - súčasnosť: RNDr. Tibor Maťaš

## Referencie

## Externé odkazy
zdroj: webová stránka školy

Kategória:Súkromné stredné školy na Slovensku
Kategória:Gymnáziá v Banskej Bystrici
Volynská ulica

**Volynská ulica** (do roku 1950 **Wolkrova/Wolkerova ulica**) bola ulica v Petržalke v rokoch 1950-1975.

Premenovaná bola v roku 1950 z dôvodu duplicity pomenovania po pripojení obce k Bratislave, predtým bola pomenovaná podľa Jiřího Wolkera (1900-1924), českého básnika.

Bola tu radová domová zástavba, ulica zanikla v súvislosti s novou sídliskovou zástavbou Dvory.

Nachádzala sa približne na dnešnom mieste výjazdu z Panónskej cesty na Rusovskú cestu.

## Referencie

Kategória:Zaniknuté ulice v Petržalke
Koloman Slušný

**Koloman Slušný** (* 3. máj 1884, Liptovský Trnovec† 13. marec 1961, Bratislava) bol slovenský notár, úradník, župan a politik HSĽS v medzivojnovom Československu a v období Slovenského štátu.

## Životopis
Gymnázium absolvoval v Ružomberku a v Spišskej Novej Vsi. Po maturite začal študovať právo na univerzite v Budapešti. Avšak štúdium pre nedostatok finančných prostriedkov nemohol dokončiť, preto sa dal na notársku dráhu. Po absolvovaní vojenskej služby bol zvolený za podnotára v obci Párnica. O pol roka sa stal vedúcim notárom v Nižnej na Orave, kde pôsobil do vzniku Československa v roku 1918.  Na začiatku roku 1919 na žiadosť župana Jána Sekáča odišiel pracovať na župný úrad do Košíc, kde pôsobil ako župný notár. Neskôr pôsobil v Podtatranskej župe so sídlom v Liptovskom Svätom Mikuláši. Po zrušení žúp a zavedení krajinského zriadenia prešiel pracovať na krajinský úrad, kde pôsobil ako hlavný komisár.

V parlamentných voľbách v roku 1929 bol zvolený za poslanca Národného zhromaždenia republiky Československej za HSĽS. Kandidoval v XIX. volebnom kraji (Lipt. Sv. Mikuláš). Za poslanca bol zvolený aj v parlamentných voľbách v roku 1935. V snemovni pôsobil v dopravnom a rozpočtovom výbore.

## Referencie

Kategória:Osobnosti z Liptovského Trnovca
Kategória:Slovenskí notári
Kategória:Slovenskí úradníci
Kategória:Slovenskí politici
Kategória:Politici HSĽS
Kategória:Poslanci Snemu Slovenskej republiky
Kategória:Poslanci česko-slovenského Národného zhromaždenia
Kategória:Župani
Smolenská ulica

**Smolenská ulica** (pred rokom 1950 **Svobodova ulica**) bola ulica v Petržalke v rokoch 1950-1975.

Premenovaná bola v roku 1950 z dôvodu duplicity pomenovania po pripojení obce k Bratislave, predtým bola pomenovaná po Ludvíkovi Svobodovi (1895-1979), prezidentovi Česko-Slovenska.

Pôvodne tu bola radová domová zástavba, ulica zanikla v súvislosti s novou sídliskovou výstavbou Dvory.

Ulica sa nachádzala približne na mieste dnešnej Macharovej ulice.

## Referencie

Kategória:Zaniknuté ulice v Petržalke
Dúhová ulica (Bratislava)

**Dúhová ulica** (do roku 1950 **Dulová ulica**) bola ulica v Petržalke v rokoch 1950-1983.

Premenovaná bola v roku 1950 z dôvodu duplicity pomenovania po pripojení obce k Bratislave. Pôvodne bola pomenovaná po ovocnom strome dula, neskôr po dúhe, prírodnom jave.

Bola to ulica v pôvodnej zástavbe obce Petržalka, zanikla v spojitosti s novou sídliskovou zástavbou Dvory.

Stála približne na mieste súčasného nájazdu na Panónsku cestu smerom z Rusovskej cesty pri súčasnej čerpacej stanici.

## Referencie

Kategória:Zaniknuté ulice v Petržalke
Hlohová ulica (zaniknutá)

**Hlohová ulica** (do roku 1950 **Zborovská ulica**) bola ulica v Petržalke v rokoch 1950 až 1975.

Premenovaná bola v roku 1950. Predtým bola pomenovaná podľa obce Zborov v okrese Bardejov.

Bola tu radová domová zástavba, ulica zanikla v súvislosti s novu sídliskovou zástavbou Dvory.

Nachádzala sa približne v oblasti vnútrobloku dnešnej ulice Wolkrova.

## Referencie

Kategória:Zaniknuté ulice v Petržalke
Vlastenecká ulica

**Vlastenecká ulica** (do roku 1950 **Malinovského ulica**) bola ulica v Petržalke v rokoch 1950 až 1983.

Premenovaná bola v roku 1950 z dôvodu duplicity pomenovania po pripojení obce k Bratislave, dovtedy bola pomenovaná po Rodionovi Jakovlevičovi Malinovskom (1898-1967), sovietskom vojvodcovi.

Nachádzala sa tu radová domová zástavba, ulica zanikla v súvislosti s novou sídliskovou zástavbou Dvory.

Ulica sa nachádzala na mieste súčasných ulíc Gercenova a Pifflova, pričom prechádzala aj cez dnešnú Panónsku cestu.

## Referencie

Kategória:Zaniknuté ulice v Petržalke
Tvárou v tvár životu

***Tvárou v tvár životu*** je názov debutového štúdiového albumu slovenského hudobného skladateľa a klaviristu Martina Kráľa vydaného v roku 2017. Na albume sa nachádzajú inštrumentálne skladby, ktoré sú výlučne vlastnou tvorbou autora; na albume účinkujú tiež viacerí hostia.

## Zoznam skladieb
Zoznam obsahuje následujúcich 12 skladieb:
# „Sám sebou“ (Hudba: Martin Kráľ)
# „Vnútorný hlas“  (Hudba: Martin Kráľ)
# „Tvárou v tvár životu“  (Hudba: Martin Kráľ)
# „Babylon“ feat. Vladis (Hudba: Martin Kráľ / Text: Vladis)
# „Voňavé ráno“  (Hudba: Martin Kráľ)
# „Málo stačí“ feat. Laura (Hudba: Martin Kráľ / Text: Laura)
# „Až potlesk ustane“ (Hudba: Martin Kráľ)
# „Kadiaľ už ne“ feat. Dawe White (Hudba: Martin Kráľ / Text: Dawe White)
# „Láva“ feat. Plexo & Mugis, Anabela Mollová (Hudba: Martin Kráľ, Mugis / Text: Plexo)
# „Podriemkavať na sne“  (Hudba: Martin Kráľ)
# „Dotyk“ feat. Martin Hataš (Hudba: Martin Kráľ, Martin Hataš)
# „Fenomén“  (Hudba: Martin Kráľ, Tretina)

## Zostava
* Martin Kráľklavír

## Referencie

Kategória:Debutové albumy
Kategória:Hudobné albumy z 2017
Kategória:Albumy Martina Kráľa
Tim Curry

**Tim Curry**  (* 19. apríl 1946, Grappenhall, Cheshire, Anglicko) je anglický herec a spevák. Je známy vďaka úlohe doktora Franka N. Furtera v muzikáli *[[Rocky Horror Picture Show]]* (1973).

## Detstvo a mladosť
Curry sa narodil v meste Grappenhall v grófstve Cheshire. Jeho otec zomrel keď mal Curry dvanásť rokov. Väčšinu svojho detstva prežil v meste Plymouth, neďaleko Londýna.

## Kariéra
V roku 1968 vystupoval v muzikáli *Hairs!*, kde sa spoznal s Richardom O'Brienom, ktorý mu v roku 1973 ponúkol úlohu Dr. Furtera v kontroverznom muzikáli *[[Rocky Horror Picture Show]]*.

V roku 1981 stvárnil Wolganga Amadeusa Mozarta v divadelnom predstavení *Amadeus*. S Bernadette Peters a Carol Burnett hral v muzikáli *Annie*, z roku 1982. Stvárnil postavu komorníka Wadswortha v mysterióznom filme *Stopa* z roku 1985.

Jednou z jeho najznámejších úloh bol klaun v horore *To*, z roku 1990. Film bol natočený podľa knižnej predlohy Stephena Kinga. V roku 1992 získal vedľajšiu úlohu vo filme *Sám doma 2: Stratený v New Yorku*. O rok neskôr účinkoval v divadelnom predstavení *My Favourite Year*. V roku 1995 si zahral v dobrodružnom filme *Kongo*. Po boku herečky Daryl Hannah, si zahral v hororovej komédii *Addams Family Reunion* z roku 1998.
vľavo|náhľad|212x212bod|Curry v októbri 2025.
V roku 2001 získal úlohu v paródii *[[Scary Movie (séria)|Scary Movie 2]]*. Po boku Liama Neesona a Laury Linney sa objavil v životopisnej dráme *Kinsey*, z roku 2004. V rovnakom roku sa objavil v dvoch epizódach televízneho seriálu *[[Will a Grace]]*. V roku 2008 sa objavil po boku hercov ako Ioan Gruffudd a Natascha McElhone vo filme *Kliatba mesačného údolia*.

## Súkromný život
Od roku 1988 žije v Los Angeles. Nikdy sa neoženil a nemá deti.

V júli 2012 Curry utrpel mozgovú príhodu, kvôli ktorej je odkázaný na invalidný vozík. Jeho herectvo bolo značne obmedzené a preto sa venuje predovšetkým dabingu.

V októbri 2025 Curry vydal memoáre s názvom *Vagabond,* vydavateľstvom Grand Central Publishing. 

## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí televízni herci
Kategória:Anglickí divadelní herci
Kategória:Anglickí herci divadelných muzikálov
Kategória:Rozprávači audiokníh
Kategória:Anglickí dabingoví herci
Kategória:Držitelia ceny Daytime Emmy
Peter z Rousselu

**Peter z Rousselu** (iné zápisy: **Peter Roussel**, **Pierre Roussel**, , ; * ? – † 1577) bol burgundský rytier, kráľovský stolník, ktorý slúžil Habsburgovcom ako kapitán hradu Szendrő v Uhorsku. Podľa košického výtvarníka Zbyhneva Nišponského, ktorý o rytierovi Petrovi podnikol laický archívny výskum, bol „vyslancom francúzskeho kráľa, ktorý mal za úlohu zabezpečiť protitureckú obranu“. Bol pochovaný 25. mája 1577 pod veľkým oltárom Dómu sv. Alžbety v Košiciach.

## Epitaf
Na východnej vonkajšej stene Kostola sv. Michala v Košiciach sa nachádza mramorový epitaf s jeho vyobrazením (v brnení tzv. štrasburského okruhu) a nápisom:

V zrekonštruovanej podobe:

V preklade:

## Pamiatka
Zbyhnev Nišponský vyhotovil niekoľko keramických plastík stvárňujúcich rytiera Petra z Rousselu, ktoré s podporou Francúzskej aliancie Košice predstavil 13. mája 2008 v Slovenskom technickom múzeu. Jeho zámerom bolo „v kamenine vytvoriť postavu, ktorá zodpovedá veľkosti epitafu, teda približne 2,3 metra a umiestniť ju pred Slovenské technické múzeum.“

## Referencie

Kategória:Osoby s neistým dátumom narodenia
Kategória:Osoby s neistým dátumom úmrtia
Kategória:Osobnosti z Košíc
Kategória:Francúzski šľachtici
Kategória:Uhorskí šľachtici
Frida Karlssonová

**Frida Elisabeth Karlssonová**, (* 10. august 1999, Sollefteå) je švédska bežkyňa na lyžiach. Je dvojnásobná vice-majsterka sveta v pretekoch na 10 km a získala striebro v skiatlone. V pretekoch klasickou technikou na 30 km získala bronz. Bola taktiež aj členka víťaznej zlatej švédskej štafety na 4×5 kilometrov na Majstrovstvách sveta v Seefelde. Na juniorských Majstrovstvách sveta získala tri zlaté a tri bronzové medaile.  

Švédska bežkyňa na lyžiach mala svoj debut vo svetovom pohári 17. februára 2019. Svoje prvé víťazstvo dosiahla v sezóne 2020/2021 v Osle v pretekoch s hromadným štartom. 

## Osobný život
Jej priateľ je Wiliam Poromaa, ktorý je takisto švédsky reprezentant v behu na lyžiach. Fridina matka Mia Karlsson bola taktiež bežkyňou na lyžiach. Má dve mladšie sestry.

## Referencie

Kategória:Švédski bežci na lyžiach
Kategória:Bežci na lyžiach na Zimných olympijských hrách 2026
Juraj Guča

**Juraj Guča** (pseudonym **Zubarov**; * 29. júl 1876, Petrovac – † 30. apríl 1964, Chicago, Illinois) bol slovenský lekár, spisovateľ (prozaik), publicista a organizátor kultúrneho života, účastník zahraničného prvého česko-slovenského odboja, prvej a druhej svetovej vojny.

## Život
Vyštudoval základnú školu v rodnom Petrovci a absolvoval nižšie triedy nemecko-slovenského evanjelického gymnázia v Novom Sade a vyššie v Sarvaši. Vzápätí študoval medicínu na lekárskej fakulte na univerzite v Budapešti (1898 – ?), kde začal literárne pôsobiť. Zoznámil sa tu s mnohými ďalšími slovanskými študentmi a stal sa panslavistom. Ako člen Slovenského spolku prednášal svoje prozaické prvotiny (*Gófa*, *Oplakaný ideál*).

Jeho panslavistický svetonázor a rozčarovanie s maďarizácie bolo príčinou jeho emigrácie do USA v roku 1908, kde pôsobil ako lekár v Chicagu (1908 – 1936, 1947 – 1964). Podieľal na organizovaní kultúrneho a spolkového života slovenských krajanov a zapojil sa do prvého česko-slovenského odboja. Prostredníctvom tlače agitoval americkú verejnosť za podporu myšlienky založenia spoločného štátu Čechov a Slovákov. V roku 1914 v New Yorku zorganizoval mobilnú nemocnicu a spoločne s ďalšími štyrmi lekármi, tromi ošetrovateľmi, tromi lekárskymi pomocníkmi a jednou kuchárkou v roku 1916 odišli ako dobrovoľníci pomáhať Srbsku do Solúna. Parník Brindisi, na ktorom cestovali však stroskotal; Guča a zdravotná sestra Mária Lamošová bola medzi zachránenými. Po príchode na solúnsky front začal pôsobiť v nemocnici v Gevgeliji.

Po svojom vojnovom účinkovaní, počas ktorého na následky škvrnitého týfusu zomrela jeho manželka Selma, sa vrátil do Chicaga. V roku 1938 sa rozhodol vrátiť do svojho rodiska, kde „mu však z neznámych dôvodov nebolo dovolené“ pracovať ako lekár a preto sa ako lekár dobrovoľník prihlásil XIV. Vojvodinskej (slovenskej) údernej brigády a zapojil sa do viacerých bojov. Po vojne mu ako „ako ‚Američanovi‘“ odňali rodičovský dom a preto sa v roku 1947 vrátil do USA. Zomrel a bol pochovaný v Chicagu.

## Literárna tvorba
Písal krátku, zväčša humoristickú prózu zobrazujúcu život vidieckeho ľudu v Báčke, ktorú publikoval v *[[Dolnozemský Slovák|Dolnozemskom Slováku]]* (1901 – 1903), *Slovenskom denníku* a v slovenskej krajanskej tlači v USA.

## Referencie

## Literatúra
* 
* 
* 

Kategória:Osobnosti z Petrovca
Kategória:Slovenskí lekári
Kategória:Slovenskí prozaici
Kategória:Slovenskí publicisti
Kategória:Slovenskí kultúrni pracovníci
Ég és Föld

***Ég és Föld (Asztrológia)*** je piaty štúdiový album, ktorý v roku 1987 vydalo hudobné vydavateľstvo Hungaroton maďarskej pop rockovej skupine KFT.

## Zoznam skladieb
Autorom skladieb je skupina KFT.

# *A Napkirály (Nap)*
# *Az újságíró (Merkur)*
# *A széplány (Vénusz)*
# *Száll egy pofon a szélben (Mars)*
# *A nagy utazás (Jupiter)*
# *Kőember (Szaturnusz)*
# *Elektromos angyal (Uránusz)*
# *Várjuk a nemjövőt (Neptunusz)*
# *Fekete felhő (Pluto)*
# *Este a városban (Hold)*
# *Ég és Föld*

## Výroba albumu

* András Laár - gitara, spev
* Tibor Bornai - klávesy, spev
* Miklós Lengyelfi - basová gitara, kontrabas, vokály
* András Márton - bicie, vokály
* Márlen Borlaár - hudobná réžia
* Sándor Kálmán - zvuková réžia

## Externé odkazy

* AllMusic 
* Discogs
* Zeneszöveg.hu 

Kategória:Hudobné albumy z 1987
Kategória:Albumy skupiny KFT
Martin Kráľ

**Martin Kráľ** (* 12. marec 1988, Bratislava) je slovenský hudobný skladateľ a klavirista.

## Životopis
Martin Kráľ nepochádza z hudobnej rodiny a nevyštudoval konzervatórium. K hudbe a hre na klavíri sa dostal v útlom detstve. Dnes sa venuje výlučne autorskej tvorbe. Okrem komponovania hudby píše aj texty k svojim pesničkám. Na konte má mnoho spoluprác so známymi osobnosťami slovenského hudobného sveta, medzi ktorých patrí napríklad slovenská rocková legenda Paľo Drapák, speváčky Dominika Jurena Stará, Veronika Strapková, Anabela Mollová, Lenka LeRa Rakar, raperi Vladis, Plexo, Čis T a ďalší. V roku 2017 vydal svoje debutové CD s názvom *[[Tvárou v tvár životu]]*. V súčasnosti pracuje na svojom druhom štúdiovom albume.

## Diskografia

### Štúdiové albumy
* 2017: *[[Tvárou v tvár životu]]*CD (ISBN 28470012)

## Referencie

## Externé odkazy
* Oficiálna stránka 

Kategória:Slovenskí popoví klaviristi
Kategória:Slovenskí skladatelia modernej hudby
Kategória:Slovenskí hudobní skladatelia
Kategória:Osobnosti z Bratislavy
Poupée de cire, poupée de son

**Poupée de cire, poupée de son** (*Vosková bábika, bábika vypchatá pilinami*) je pieseň, s ktorou v roku 1965 francúzska speváčka France Gall vyhrala súťaž Eurovision Song Contest. Jej autorom je Serge Gainsbourg.

Text, ktorým neskúsené dievča oznamuje svoj vzťah k svetu a svojim piesňam, je založený na metaforách a slovných hrách; napríklad názov piesne odkazuje na tradičné bábiky s voskovou hlavičkou a vypchatým telíčkom, ku ktorým je speváčka prirovnávaná.

Českú verziu naspievala Eva Pilarová v roku 1966 s textom Zdeňka Borovca pod názvom „Vosková panenka“. Ďalšiu českú verziu tejto pesničky nahrala Hana Zagorová, s tým istým názvom „Vosková panenka“, avšak odlišným textom. Tento text tiež napísal Zdeněk Borovec.

## Referencie


## Externé odkazy
* Discogs

## Zdroj

Kategória:Single z 1965
Kategória:Piesne z 1965
Kategória:Popové balady
Zbyhnev Nišponský

Ing. **Zbyhnev Nišponský** (iné zápisy: **Zbigniew Nišponský**, **Zbigniew Nišponský-Gut**; * 29. jún 1936, Stary Sącz – † 2019, Košice) bol slovenský hutnícky inžinier, výtvarník (keramikár) a spisovateľ literatúry faktu, zrejme poľskej národnosti.

## Život
Od svojich piatich rokov žil v Košiciach, kde študoval na gymnáziu na Kováčskej ulici a po zrušení gymnázia na Vyššej priemyselnej škole hutnícko-lejárskej v Tisovci. Následne – v 60. rokoch – absolvoval štúdium na Hutníckej fakulte Vysokej školy technickej v Košiciach.

Od gymnaziálneho štúdia sa venoval kresleniu, ktorému ho učil aj grafik Ľudovít Feld. Od roku 1990 sa zaoberal keramikárstvom. Vyhotovil viacero keramických plastík umiestnených na verejných priestranstvách a vo verejne prístupných objektoch v Košiciach. Popri svojej výtvarníckej činnosti je autorom dvoch kníh so speleologickou tematikou.

Zomrel v novembri 2019 a 22. novembra bol spopolnený v Krematóriu v Košiciach.

## Výber z diela
### Keramikárska tvorba
* pamätná tabuľa prvému slovenskému ekológovi F. J. Turčekovi vo vestibule Ústavu ekológie lesa SAV vo Zvolene,
* keramická fontána v hale Technickej univerzity v Košiciach (TUKE),
* busta Krištofa Traugotta Deliusa v Deliusovom pavilóne Fakulty baníctva, ekológie, riadenia a geotechnológií TUKE,
* busta Elemíra Halász-Hradila na Cintoríne sv. Rozálie v Košiciach – mestskej časti Sever (2007),
* plastiky rytiera Petra z Rousselu, vystavené v roku 2008 v Slovenskom technickom múzeu,
* pamätník obetiam havárie električky 30. októbra 1978 na Festivalovom námestí v Košiciach (2013),

### Literárna tvorba
* 
* 

## Referencie

Kategória:Osobnosti z Košíc
Kategória:Narodenia 29. júna
Kategória:Narodenia v 1936
Kategória:Úmrtia v 2019
Kategória:Absolventi Technickej univerzity v Košiciach
Kategória:Slovenskí inžinieri
Kategória:Slovenskí keramikári
Kategória:Slovenskí spisovatelia
Domáca (žena v domácnosti)

náhľad|Britská žena v domácnosti počas domácich prác, 1941
**Domáca** alebo **žena v domácnosti** je žena, ktorá sa stará o domácnosť a nie je zamestnaná, teda žena pracujúca v domácnosti. Ženu v domácnosti obvykle charakterizuje celodenná starostlivosť o domácnosť, o deti a skutočnosť, že nemá vlastný príjem, teda je úplne závislá na manželovom príjme. Tento pojem sa používa napr. v matričných záznamoch, na označenie povolania pri zbere demografických dát, v sociologických štúdiách týkajúcich sa ekonomickej aktivity a pod.

V tradičnej deľbe práce na Slovensku žena podľa možností a potreby pomáhala mužovi pri zabezpečovaní pravidelnej výrobnej sféry, no primárne sa starala o domácnosť a deti. Pozícia žien v domácnosti v sociálnej stratifikácii bola odvodzovaná od pozície partnera.

V období po druhej svetovej vojne v súvislosti s tým, že rodina graduálne prestala byť výrobnou jednotkou, postupne došlo k deľbe práce v domácnosti na princípe vzájomnej zastupiteľnosti, pričom muži v mestách, ako aj na vidieku sa „stále častejšie zapájajú do domácich prác a výchovných aktivít, ktoré sa predtým považovali za výlučne ženské“. V tomto období došlo v Česko-Slovensku k významným procesom pozmeňujúcim pôvodnú sociálnu diferenciáciu žien. Ženy dosahovali vyššie vzdelanie, začali dynamicky prenikať do povolaní vyžadujúcich stredné či vyššie vzdelanie, pričom štátna sociálna a rodinná politika do istej miery chránila sociálnu a pracovnú pozíciu ženy, ktorá otehotnela a stala sa matkou. Počet žien v domácnosti postupne ubúdal a aj po roku 1989 sa drží nízko. Sociologička Marie Čermáková poukazuje na to, že v súčasnej spoločnosti je žena v domácnosti sociálnym anachronizmom. Na vzorke populácie českých žien z roku 1995 uvádza, že ženy, ktoré ostávajú v domácnosti a mimo pracovný trh tak nečinia zo snahy o návrat k „prvorepublikovému“ modelu vydanej ženy či podobne, ale pretože si z rôznych sociálnych alebo zdravotných dôvodov nemôžu dovoliť pracovať mimo domov (napr. pre starostlivosť o zdravotne postihnuté deti, chorých či nesebestačných rodičov, príbuzných, pre vlastný zdravotný stav a pod.).

## Referencie

## Literatúra
* Švecová, S.: Príbuzenské vzťahy v Čičmanoch a postavenie ženy v rodine. In: *[[Slovenský národopis]]*, 1967, roč. 15, s. 321-374.

Kategória:Povolania
Marie Čermáková

**Marie Čermáková** môže byť:
* česká politička KSČ (* 1925), pozri Marie Čermáková (politička)
* česká trénerka skokov do vody (1929 – 2020), pozri Marie Čermáková (trénerka)
* česká sociologička a vysokoškolská pedagogička (* 1946), pozri Marie Čermáková (sociologička)

## Referencie

Čermáková, Marie
Javor (rozlišovacia stránka)

**Javor** môže byť:

* rod stromu, pozri javor
* vrch v Ostrôžkach, pozri Javor (vrch v Ostrôžkach)
* vrch v Bachurni, pozri Javor (vrch v Bachurni)
* vrch v Ľubovnianskej vrchovine, pozri Javor (vrch v Ľubovnianskej vrchovine)
* obec v Česku, pozri Javor (okres Klatovy)

## Pozri aj
* Tlstý javor
Marie Čermáková (trénerka)

PhDr. **Marie Čermáková**, CSc. (* 31. október 1929, Brno – † 18. jún 2020, Pardubice) bola česká skokanka do vody, trénerka a rozhodkyňa skokov do vody a vysokoškolská pedagogička.

## Život
Narodila sa v rodine Jana a Marie Čermákových. So skokmi do vody začínala vo veku 11 rokov v rodnom Brne, kde v rokoch 1941 – 1949 absolvovala osemročné štúdium na gymnáziu. V rokoch 1946 – 1957 získala jedenásť titulov majsterky Česko-Slovenska. Absolvovala štúdium telesnej výchovy na Pedagogickej fakulte Masarykovej univerzity (MU) v Brne (1949 – 1952). V akademickom roku 1952/1953 vyučovala telesnú výchovu na Lekárskej fakulte MU a v rokoch 1953 – 1975 pôsobila na katedre plávania novozaloženého Inštitútu pre telesnú výchovu a šport Karlovej univerzity v Prahe (od roku 1956 Fakulta telesnej výchovy a športu). Následne od roku 1975 až do odchodu do dôchodku v roku 1990 pracovala ako profesionálna trénerka skokov do vody strediska vrcholového športu, v trénovaní však pokračovala aj na dôchodku.

Trénerstvu sa venovala od skončenia pretekárskej kariéry (1957). Trénovala medzinárodne úspešných skokanov Milenu Duchkovú-Neveklovskú, Tomáša Krčmu, Alenu Niederlovú, Heidemarie Bártovú, Hanu Novotnú, sestry Luciu a Andreu Absolonovú, sestry Kristýnu a Elišku Daňkovú a Jaroslava Makohina.

Pôsobila ako členka technickej komisie skokov do vody Európskej plaveckej federácie (1971 – 2004) a predsedníčka sekcie skokov do vody Českého zväzu plaveckých športov (1982 – 2010).

Zomrela po chorobe 18. júna 2020 a skremovaná bola 3. júla 2020 v Pardubickom krematóriu.

## Osobný život
25. augusta 1951 sa zosobášila s vojenským dôstojníkom Vladimírom Hošpesom. Rozviedli sa v roku 1967.

## Ocenenia
* čestné členstvo Európskej plaveckej federácie (2004),
* diplom Medzinárodného olympijského výboru za vynikajúci prínos v zapojení žien a dievčat do športu (2010),
* uvedenie do Siene slávy Únie profesionálnych trénerov (2014),
* uvedenie do Siene slávy českého plávania (2019).

## Referencie

Kategória:Skokani do vody
Kategória:Českí tréneri
Kategória:Českí vysokoškolskí pedagógovia
Kategória:Absolventi Pedagogickej fakulty Masarykovej univerzity
Kategória:Absolventi Filozofickej fakulty Masarykovej univerzity
Kategória:Vyučujúci na Lekárskej fakulte Masarykovej univerzity
Kategória:Vyučujúci na Karlovej univerzite
Kategória:Osobnosti z Brna
Zoznam Slovákov s titulom z TOP5 európskych futbalových líg

**Zoznam Slovákov s titulom z TOP5 európskych futbalových líg** sumarizuje všetkých slovenských futbalistov a futbalových trénerov, ktorým sa počas ich kariéry podarilo získať aspoň jeden titul v ktorejkoľvek z TOP5 európskych líg. Za TOP5 európskych futbalových líg sa všeobecne považujú anglická Premier League, francúzska Ligue 1, nemecká Bundesliga, španielska La Liga  a talianska Serie A. Do dnešného dňa len 8 slovenských hráčov a 1 tréner takýto úspech dosiahli.

## Hráči

### Ligue 1
*1937/38: Ferdinand Faczinek, FC Sochaux
*2023/24: Milan Škriniar, PSG
*2024/25: Milan Škriniar, PSG

### Bundesliga
*2008/09: Peter Pekarík, VfL Wolfsburg
*2023/24: Lukáš Hradecký, Bayer Leverkusen

### La Liga
*1951/52: Ladislav Kubala, FC Barcelona
*1952/53: Ladislav Kubala, FC Barcelona
*1958/59: Ladislav Kubala, FC Barcelona
*1959/60: Ladislav Kubala, FC Barcelona
*1962/63: Yanko Daučík, Real Madrid
*1963/64: Yanko Daučík, Real Madrid
*1994/95: Peter Dubovský, Real Madrid

### Serie A
*1948/49: Július Schubert, FC Turín
*2020/21: Milan Škriniar, Inter Miláno
*2022/23: Stanislav Lobotka, SSC Neapol
*2024/25: Stanislav Lobotka, SSC Neapol

## Tréneri

### La Liga
*1951/52: Ferdinand Daučík, FC Barcelona
*1952/53: Ferdinand Daučík, FC Barcelona
*1955/56: Ferdinand Daučík, Athletic Bilbao

## Pozri aj
Zoznam klubových úspechov slovenských futbalistov v zahraničí

## Referencie

Kategória:Futbalové zoznamy
Slováci s titulom z TOP5 európskych futbalových líg
Jana Kovalčiková

Mgr. art. **Jana Graňák Kovalčiková** (* 16. marec 1991, Prešov) je slovenská divadelná a filmová herečka.

## Životopis
Po gymnáziu Solivarská v Prešove vyštudovala herectvo na VŠMU v Bratislave. 

Spolupracovala s divadlom Aréna, ASTORKA Korzo '90, GUnaGU. V roku 2016 sa stala členkou súboru Divadla Andreja Bagara v Nitre, o rok nato členkou Slovenského komorného divadla v Martine. Ešte počas štúdia hosťovala v Slovenskom národnom divadle, debutovala v roku 2013 v inscenácii *[[Bratia Karamazovovci]]*. Od roku 2020 je členkou súboru Slovenského národného divadla.

Jej prvým pôsobením mimo divadelných dosiek bolo účinkovanie v televíznom seriáli *[[Panelák (seriál)|Panelák]]*. V roku 2016 hrala v celovečernom snímku Ondreja Šulaja *[[Agáva]]*.

V roku 2018 si po boku Anny Jakab Rakovskej v relácii *[[Kredenc (televízna relácia)|Kredenc]]*. Kovalčíková prvý raz zahrala rolu východniarky Veroniky. Roly si následne Kovalčíková a Jakab Rakovská zopakovali v internetovom seriáli *[[Kavej (seriál)|Kavej]]* a v rovnomennom filme z roku 2024. V Česku účinkovala okrem iného v seriáloch *[[Hraběnky]]* a *[[Ulice (seriál)|Ulice]]*.

Od roku 2018 účinkovala v postave právničky Emy ako jedna z hlavných postáv v televíznom seriáli Oteckovia.

## Osobný život
Má staršiu sestru Lenku, ktorá je vyštudovaná právnička, ale venuje sa spoločenskému tancu v USA. Jej mama je vysokoškolskou profesorkou na Prešovskej univerzite v Prešove na pedagogickej fakulte. V auguste 2020 sa vydala za Adama Graňáka. V roku 2023 vyhrala televíznu show *[[Let’s Dance (slovenský televízny program)|Let's Dance]]* so svojim partnerom Vilémom Šírom.

## Filmografia
* 2005: *[[Ulice (seriál)|Ulice]]* (Katarína Benešová)
* 2007: *[[Hraběnky]]*
* 2008: *[[Panelák (seriál)|Panelák]]* (Romana)
* 2012: *[[Kabát (film z roku 2012)|Kabát]]*
* 2015: *[[Kukučka (seriál)|Kukučka]]* (Lenka)
* 2015: *[[Piaty vesmír naľavo]]*
* 2016: *[[Agáva]]*
* 2017: *[[1890 (seriál)|1890]]*
* 20182021: *[[Oteckovia]]* (JUDr. Ema Becker)
* 2019: *[[S úsmevom po Slovensku]]*
* 2019: *[[Zrod divadla]]*
* 20192021: ** (Veronika)
* 2022: *[[Svätý Max]]* (Tina)
* 2022: *[[Čierne na bielom koni]]* (Janka Bofantiová)
* 2023: *[[A máme, čo sme chceli]]* (Božena)
* 2023: *[[Dunaj, k vašim službám]]* (Lena Holubcová)
* 2023: *[[Nikdy nehovor nikdy (film z roku 2023)|Nikdy nehovor nikdy]]* (Viktorová nevera)
* 2024: *[[Výnimočná Nikol]]* (epizódna postava)
* 2024: *[[Kavej]]* (film) (Veronika)
* 2025: V zovretí

## Referencie

## Iné projekty

## Externé odkazy
* 

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Členovia Činohry Slovenského národného divadla
Kategória:Absolventi Vysokej školy múzických umení
Kategória:Osobnosti z Prešova
Marie Čermáková (politička)

**Marie Čermáková** (* 7. september 1925) bola česká a československá politička Komunistickej strany Československa, profesiou robotníčka, ktorá zastávala funkciu poslankyne Snemovne národov Federálneho zhromaždenia (SN FZ) počas normalizácie.

Vo voľbách do SN FZ v roku 1971 reprezentovala volebný obvod č. 73 (Přerov, Severomoravský kraj). Mandátu sa ujala 27. novembra 1971 a v poslaneckej funkcii zotrvala aj po voľbách v roku 1976 až do uplynutia jej funkčného obdobia 5. júna 1981, po voľbách v roku 1981.

## Referencie

Kategória:Českí politici
Kategória:Politici KSČ
Kategória:Poslanci Snemovne národov Federálneho zhromaždenia
Kríková ulica (zaniknutá)

**Kríková ulica** (do roku 1950 **Žižkova ulica**) bola ulica v Petržalke v rokoch 1950 až 1975.

Premenovaná bola v roku 1950 z dôvodu duplicity pomenovania po pripojení obce k Bratislave, predtým bola pomenovaná po Janovi Žižkovi (1360-1424), husitskom vojvodcovi.

Bola tu pôvodná radová domová zástavba obce, ulica zanikla v súvislosti s novou sídliskovou zástavbou Dvory.

Nachádzala sa približne na mieste a vo vnútrobloku dnešnej Wolkrovej ulice.

## Referencie

Kategória:Zaniknuté ulice v Petržalke
Riegrova ulica

**Riegrova ulica** bola ulica v Petržalke v rokoch 1950 až 1975.

Pomenovaná bola podľa Františka Ladislava Riegera (1818-1903), českého politika.

Nachádzala sa tu pôvodne radová domová zástavba. Ulica zanikla v súvislosti s novou sídliskovou zástavbou Dvory.

Ulica sa nachádzala približne na mieste súčasnej Pifflovej ulice.

## Referencie

Kategória:Zaniknuté ulice v Petržalke
Kostolná veža

náhľad|Najvyššia veža na území Slovenska
**Kostolná veža** je náboženská stavba v kresťanstve. Má aj iné použitia, napríklad ako rozhľadňa. Zvyčajne sú v nej zavesené zvony a slúži teda ako zvonica. Na kostolnej veži môžu byť umiestnené hodiny.

Na Slovensku je najvyššou kostolná veža kostola Nanebovzatia Panny Márie v Spišskej Novej Vsi, ktorá má 87 metrov.

## Referencie

Kategória:Kresťanská architektúra
Ryan Phillippe

**Ryan Phillippe** (* 10. september 1974, New Castle, Delaware, USA) je americký herec. Je známy z filmov ako *Viem, čo ste robili minulé leto* (1997), *[[Veľmi nebezpečné známosti]]* (1999), *Gosford Park* (2001), *Právnik Lincoln* (2011). V rokoch 2015 a 2016 účinkoval v televíznom seriáli *Tajnosti a lži* a v rokoch 2016 až 2018 stvárnil hlavnú postavu v televíznom seriáli *Ostreľovač*.

## Detstvo a mladosť
Phillippe sa narodil v meste New Castle, v štáte Delaware. Má tri sestry a je sčasti francúzskeho pôvodu.

## Kariéra
Jeho televízny debut bol v roku 1992, keď bol obsadený do televízneho seriálu *Žiť jeden život*. Jeho postavou bol homosexuál Billy Douglas a ide o prvú homosexuálnu rolu v Daytime Show. Objavila sa v jednej sérii televízneho seriálu. Objavil sa v niekoľkých televíznych seriáloch v menších úlohách, ale prielom nastal v roku 1997, keď bol obsadený do filmu *Viem, čo ste robili minulé leto*. Vďaka účinkovaniu v tomto horore sa jeho meno stalo známejším, čo mu zaistilo viac filmových úloh. V roku 1998 sa objavil vo filme *Klub 54* po boku Mikea Myersa, Neve Campbell a Salmy Hayek. O rok neskôr ho obsadil režisér Roger Kumble do modernej adaptácie francúzskeho románu *Les Liaisons dangereuses*, s názvom *[[Veľmi nebezpečné známosti]]*, kde si zahral po boku Sarah Michelle Gellar, Reese Witherspoon či Selmy Blair.

Menšie úlohy získal aj v oscarových filmoch, ako *Gosford Park* (2001) či *Crash* (2004). V roku 2006 účinkoval vo filme, režírovanom Clintom Eastwoodom, *Vlajky našich otcov*, ktorý je založený na skutočnej udalosti. Jeho herecký výkon bol pozitívne prijatý filmovými kritikmi. V roku 2010 stvárnil fotografa vo filme *Bang Bang Club*. V rovnakom roku si zahral v komédii *MacGruber*, po boku Kristen Wiig, Vala Kilmera, Willa Forteho a Mayi Rudolph.

Od roku 2015 do roku 2016 sa objavil v hlavnej úlohe spolu s Juliette Lewis v televíznom seriáli *Tajomstvá a klamstvá*. V roku 2016 tiež prijal hlavnú úlohu v televíznom seriáli *Ostreľovač*. Seriál skončil v roku 2018. V roku 2020 prijal jednu z úloh v televíznom seriáli *Big Sky*.

## Osobný život
V roku 1997 sa spoznal s herečkou Reese Witherspoon, s ktorou neskôr účinkoval vo filme *[[Veľmi nebezpečné známosti]]*. V júni 1999 sa zosobášili a majú spolu dve deti. V roku 2006 Witherspoonová požiadala o rozvod, manželstvo bolo rozvedené v roku 2007. Ich dve deti sú v striedavej starostlivosti oboch rodičov.

V roku 2007 sa Phillippe stretával s herečkou Abbie Cornish, ale rozišli sa v roku 2010. V tom roku sa Phillippe spoznal s modelkou a herečkou Alexis Knapp, ktorá mu porodila dieťa. V roku 2011 sa stretával so študentkou práv Pauline Slagter.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Osobnosti USA francúzskeho pôvodu
Kategória:Osobnosti z Delaware
Kategória:Držitelia Screen Actors Guild Award
Ján Valach (lekár)

MUDr. **Ján Valach** (* 29. september 1899, Vaľkovo, dnes časť Českého Brezova – † 11. september 1980, Rimavská Sobota) bol slovenský lekár chirurg, účastník domáceho druhého česko-slovenského odboja na Slovensku a Slovenského národného povstania (SNP).

## Život
Po absolvovaní štúdia na gymnáziu v Rimavskej Sobote študoval na Lekárskej fakulte Karlovej univerzity v Prahe, ktorú úspešne ukončil v roku 1924. Následne pôsobil ako obvodný lekár v Hnúšti (1924 – 1931), asistent na I. chirurgickej klinike v Prahe (1932 – 1939) pod vedením prof. Arnolda Jiráska a ako lekár a primár v Likieri (1939 – 1945; dnes časť Hnúšte).

Jeho zásluhou bola v Likieri v roku 1939 zriadená provizórna nemocnica. Vykonával chirurgické a gynekologické operácie, kvalitnú brušnú chirurgiu vrátane operácií žalúdka. Prvú cholecystektómiu a mastektómiu učinil už v roku 1939. Po vyhlásení povstania sa v hodnosti kapitána stal riaditeľom tohto zdravotníckeho zariadenia, ktoré plnilo úlohu povstaleckej nemocnice. Pod jeho vedením pracovali lekári MUDr. Zdenek Hrivnák, MUDr. Ján Daniš, MUDr. Artúr Goldberger (Koval), MUDr. Rachel Ledererová-Kleinová, MUDr. Eugen Tochten, ošetrovateľky, pomocný a správny personál. 27. septembra sem bola evakuovaná časť ťažko ranených z Banskej Bystrice, ktorých 19. októbra presunuli do Heľpy a na Letisko Tri Duby. Odbojárov liečili pod krycími menami ako civilov na rôzne choroby a „úrazy doma pri práci“. Počas SNP až do mája 1945 nemocnica ošetrila vyše 500 osôb, väčšinou z Gemera. Okrem iných sa tu liečili Pavol Marcely, ktorý bol ťažko postrelený do ľavého pleca na Kohúte pri Revúcej, sovietsky pilot Vasil Čorný, ktorého postrelili pri bombardovaní Budapešti a musel núdzovo pristáť pri Čerenčanoch, viacerí francúzski aj sovietski partizáni či rumunski vojaci.

Po oslobodení obnovil činnosť Štátnej nemocnice v Rimavskej Sobote a pracoval ako jej riaditeľ. Podľa historičky Anny Falisovej „patril medzi vynikajúcich odborníkov v brušnej chirurgii [...]. Zaslúžil sa o šírenie zdravotníckej osvety.“ Učinil okolo 500 operácií žalúdka, ako aj trepanácie, operácie nádorov miechy, otvorenie srdcového vaku a i. Publikoval odborné práce v časopisoch *Rozhledy v chirurgii*, *Časopis lékařů českých*, *Slovenský lekár*, *Praktický lekár* a i.

## Vyznamenania
* 1946: Rad Slovenského národného povstania II. triedy,
* viaceré pamätné medaily, o. i. Pamätná medaila k 20. výročiu Slovenského národného povstania (1964).

## Výber z bibliografie
* 
* 
* 
* 
* 
* 

## Referencie

## Literatúra
* 

Kategória:Osobnosti z Českého Brezova
Kategória:Slovenskí lekári
Kategória:Absolventi Lekárskej fakulty Karlovej univerzity
Kategória:Osobnosti česko-slovenského protifašistického odboja
Kategória:Osobnosti SNP
Okres (Slovensko, 1940 – 1945)

**Okres** bol nižšou administratívnou jednotkou Slovenskej republiky od polovice roku 1939 až do jej zániku v roku 1945. Na základe zákona Snemu Slovenskej republiky č. 190/1939 Sl. z. zo dňa 25. júla 1939 o verejnej správe bolo územie Slovenska, vtedy už značne zmenšené výsledkami prvej viedenskej arbitráže a maďarsko-slovenského ozbrojeného konfliktu, k 1. augustu 1939 rozčlenené na šesť žúp a 59 okresov (z toho jeden mestský).

Na základe zákona č. 50/1941 Sl. z. zo dňa 18. marca 1941 o zjednotení obvodov okresných úradov, okresných súdov, iných úradov a ich sídel sa s účinnosťou od 27. mája 1941 prenieslo sídlo okresu z Holíča do Skalice a uskutočnili sa zmeny vo vymedzení územných obvodov niektorých okresov.

Zákonom č. 107/1941 Sl. z. zo dňa 16. júna 1942 sa s účinnosťou od 1. júla 1942 zriadil okres Vyšný Svidník a vymedzil sa jeho územný obvod, čím sa počet okresov na Slovensku zvýšil na 60.

## Zoznam okresov podľa žúp
náhľad|alt=Farebná mapa žúp a okresov Slovenskej republiky v rokoch 1939 až 1945 po anglicky|Mapa
* náhľad|Územnosprávne členenie Slovenskej republiky 1939-1945Bratislavská župa (sídlo: Bratislava):
** Bratislava,
** Modra,
** Malacky,
** Holič,
** Senica,
** Trnava,
** mesto Bratislava,
* Nitrianska župa (Nitra):
** Nitra,
** Hlohovec,
** Zlaté Moravce,
** Topoľčany,
** Prievidza,
* Trenčianska župa (Trenčín):
** Trenčín,
** Piešťany,
** Myjava,
** Nové Mesto nad Váhom,
** Ilava,
** Púchov,
** Považská Bystrica,
** Veľká Bytča,
** Žilina,
** Kysucké Nové Mesto,
** Čadca,
** Bánovce nad Bebravou,
* Tatranská župa (Ružomberok):
** Ružomberok,
** Turčiansky Sv. Martin,
** Dolný Kubín,
** Trstená,
** Námestovo,
** Liptovský Sv. Mikuláš,
** Poprad,
** Kežmarok,
** Spišská Stará Ves,
** Stará Ľubovňa,
** Spišská Nová Ves,
** Levoča,
** Gelnica,
* Šarišsko-zemplínska župa (Prešov):
** Prešov,
** Bardejov,
** Giraltovce,
** Sabinov,
** Michalovce,
** Trebišov,
** Vranov nad Topľou,
** Stropkov,
** Humenné,
** Medzilaborce,
* Pohronská župa (Banská Bystrica):
** Banská Bystrica,
** Zvolen,
** Kremnica,
** Banská Štiavnica,
** Nová Baňa,
** Krupina,
** Brezno nad Hronom,
** Lovinobaňa,
** Modrý Kameň,
** Hnúšťa,
** Revúca,
** Dobšiná.

## Referencie

Kategória:Administratívne členenie Slovenskej republiky 1939 – 1945
Zuzana Šebová

**Zuzana Šebová** môže byť:

* herečka, pozri Zuzana Šebová (herečka)
* politička, pozri Zuzana Šebová (politička)

Šebová, Zuzana
Dušan Viest

**Dušan Viest** môže byť:
* slovenský peňažník a spisovateľ literatúry faktu (1887 – 1917), pozri Dušan Viest (peňažník)
* slovenský stavebný inžinier a protifašistický bojovník (1892 – 1970), pozri Dušan Viest (protifašistický bojovník)

## Referencie

Viest, Dušan
Anton Pázmán

**Anton Pázmán** (* 12. jún 1887, Dúbrava† 16. október 1941, Bratislava) bol slovenský pedagóg, osvetový pracovník a politik HSĽS v medzivojnovom Československu.

## Biografia
Anton Pázmán pochádzal z 11 detí. Po absolvovaní učiteľských štúdií pôsobil ako učiteľ dlhé roky v obciach Podkriváň a Opatová. V Podkriváni sa zaslúžil o výstavbu školy, fary a rekonštrukciu kostola. Po vypuknutí I. svetovej vojny musel narukovať na front. V tomto období bol súdený za buričstvo a panslavizmus. Počas bojov bol zasiahnutý výbuchom granátu, z čoho zdravotné následky si niesol po celý život. Po vzniku Československa patril k zakladajúcim členom SĽS (neskôr HSĽS). Podieľal sa na založení približne 35 miestnych organizácií strany v regióne Novohrad. Bol aktívnym v Zemskom učiteľskom spolku, ako aj v ďalších kultúrnych a osvetových združeniach.

Vo volebnom období 1925 - 1929  bol za HSĽS poslancom Národného zhromaždenia. Kandidoval v XVIII. volebnom kraji (Banská Bystrica). V snemovni pôsobil v brannom a rozpočtovom výbore. Po takmer šesťročnej prestávke sa do parlamentu ešte vrátil. V rokoch 1935 - 1939 bol za Autonomistický blok, resp. HSĽS senátorom Národného zhromaždenia. V senáte bol členom rozpočtového výboru. Zasadal aj v mestskom zastupiteľstve Lučenca.

Po Viedenskej arbitráži sa presídlil do Zvolenskej Slatiny a neskôr do Zvolena. Vo voľbách do Snemu Slovenskej krajiny v decembri 1938 už nekandidoval. V roku 1941 sa presťahoval do Bratislavy, kde 16. októbra zomrel po ťažkej srdcovej chorobe, komplikovanej zápalom pľúc. Pochovaný je na Ondrejskom cintoríne v Bratislave.

## Referencie

Kategória:Slovenskí politici
Kategória:Slovenskí pedagógovia
Kategória:Politici HSĽS
Kategória:Poslanci česko-slovenského Národného zhromaždenia
Kategória:Osobnosti z Dúbravy (okres Liptovský Mikuláš)
Kategória:Senátori Národného zhromaždenia (Česko-Slovensko, 1920 – 1939)
Drobný

**Drobný** (ženský tvar **Drobná**) je slovenské a české priezvisko.

## Známi nositelia
* Honza Drobný (* 1976), český cestovateľ
* Ján Drobný (18811948), slovenský politik (HSĽS), prvý krajinský prezident Slovenska (19281929) v rámci Česko-Slovenska
* Jan Drobný (* 1952), český evanjelický farár
* Jaroslav Drobný, viac osôb
* Jozef Drobný (18971959), slovenský poštár, politik
* Juraj Drobný (* 1963), slovenský katolícky kňaz, hudobník, dramaturg, moderátor
* Michal Drobný (* 1934), slovenský lekár, politik
* Milan Drobný (* 1944), český spevák	
* Roman Drobný (* 1959), slovenský futbalista
* Stanislav Drobný (19232013), český právnik, politik, politický väzeň
* Václav Drobný	(* 1980), český futbalista	
* Emma Drobná (* 1994), slovenská speváčka 
* Zoroslava Drobná (19071988), česká historička umenia, archeologička
 
Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Hold On (pieseň Justina Biebera)

**„Hold On“** je pieseň od kanadského speváka Justina Biebera. Bola vydaná vydavateľstvom Def Jam 5. marca 2021 ako štvrtý singel z jeho šiesteho štúdiového albumu *[[Justice (album Justina Biebera)|Justice]]*. Pieseň napísali Bieber po boku Ali Tamposiho, Jona Belliona, Luiza Bonfu, Waltera De Backera a producentov Andrewa Watta a Louisa Bella. Spolu s piesňou vyšlo aj hudobné video v hlavnej úlohe s Bieberom a Christine Ko.

## Referencie

## Zdroj

Kategória:Piesne Justina Biebera
Kategória:Piesne z 2021
Kategória:Single z 2021
Memorandum (Flóra)

**Memorandum** (v historiografii uvádzané aj ako **Memorandum Flóry**) bol programový dokument občiansko-demokratickej odbojovej skupiny Flóra z februára 1943, ktorým sa skupina jednoznačne hlásila k Benešovej koncepcii obnovy Česko-Slovenska v jej predmníchovskej, prvorepublikovej podobe, odmietajúc autonómiu Slovenska dosiahnutú v dôsledku Žilinskej dohody a na základe ústavného zákona č. 299/1938 Zb. z. a n. o autonómii Slovenskej krajiny.

Koncom roku 1942 vzišla iniciatíva na prípravu dokumentu, ktorý by sa postavil na platformu obnovy predmníchovskej ČSR, podporil autoritu Edvarda Beneša a sformuloval požiadavky Slovákov v obnovenej republike. Memorandum sformulovali Jozef Dočkal, Kornel Filo, Juraj Kapinaj, Ján Országh a iní odbojári začiatkom februára 1943 a datovali ho k 10. februáru 1943. Dokument podpísalo vyše 20 odbojárov rôznej politickej orientácie, najmä z okruhu Flóry. Text bol zaslaný Dočasnému štátnemu zriadeniu do Londýna prostredníctvom Viliama Radakoviča.

Edvard Beneš a exilova vláda memorandum privítali s nadšením. Vláda sa memorandom zaoberala 30. júna 1943 a priajla vyhlásenie pomenované ako *Odpoveď československej vlády na memorandum pracovníkov zo Slovenska zo dňa 10. februára 1943*, ktoré 11. júla 1943 v československom vysielaní londýnskeho rozhlasu prečítal minister Ján Bečko. Na druhú stranu ľudácka propaganda využila toto vyhlásenie na rozdúchavanie protičeských nálad a na vyvolávanie strachu zo spolužitia s Čechmi po vojne.

## Text

## Referencie

Kategória:Česko-slovenský odboj počas druhej svetovej vojny
Kategória:Dejiny Česko-Slovenska
Kategória:Dejiny Slovenska
Flóra Bratislava

**Flóra Bratislava** je výstava kvetov a záhradníctva s medzinárodnou účasťou usporadúvaná v Bratislave. Nultý ročník výstavy sa konal v roku 1966 pod záštitou Záhradníckych a rekultivačných služieb mesta Bratislavy v priestoroch Zimného štadióna Ondreja Nepelu. Od roku 1968 podujatie organizovali v spolupráci s Ministerstvom vnútra SSR a Národným výborom hlavného mesta Bratislavy. Konalo sa spravidla v dvojročných intervaloch, neskôr už v Parku kultúry a oddychu až kým sa podujatie nepresunulo späť do priestorov zimného štadióna. V roku 1991 organizáciu výstavy prebrala firma KULLA s.r.o. (od roku 2013 KULLA SK, s.r.o.), ktorá ju usporadúva dodnes. Od roku 2002 sa koná vo výstavisku Incheba.

## Referencie

## Externé odkazy
* Web výstavy 
* Web organizátora

Kategória:Podujatia v Bratislave
Kategória:Výstavy
Ara jamajská

**Ara jamajská** (*Ara erythrocephala*) je vyhynutý papagáj z rodu ara, ktorého existencia je hypotetická.

Druh bol vraj pozorovaný v horských oblastiach farností Trelawny a Saint Ann na Jamajke. Je známy iba zo starých správ. Aru jamajskú opísal v roku 1847 Philip Henry Gosse iba na základe správ Richarda Hilla, ktorý však sám vtáky nepozoroval. Podľa popisu bola hlava vtáka sfarbená do červena. Krk, ramená a spodná strana boli zelené, na krídlach sfarbenie prechádzalo do modrej. Chvost bol na povrchu šarlátový a modrý. Krídla a chvost boli zospodu intenzívne oranžovo-žlté.

Vyhynutie vraj spôsobil lov počas 19. storočia. Druh, opísaný bez fyzických dôkazov a na základe pochybných pozorovaní, však podľa moderných autorov skôr stelesňuje prehnane horlivú vášeň vtedajších ornitológov, často spojenú s vyhynutými vtákmi.

## Referencie

## Iné projekty

Kategória:Ara
Kategória:Kryptozoológia
Branislav Benka

Brigádny generál Bc. Ing. **Branislav Benka** (* 27. február 1974, Trenčín, Česko-Slovensko) je slovenský generál.

V súčasnosti je od roku 2019 veliteľom Síl pre špeciálne operácie. Od 1. novembra 2023 zastáva funkciu pridelenca obrany SR v Česku.

## Život a vzdelanie
V roku 1992 ukončil Stredné odborné učilište strojárske v Novom Meste nad Váhom, v roku 1993 Školu dôstojníkov v zálohe v Martine. V rokoch 1997 až 2002 študoval odbor Vojenské spravodajstvo a prieskum na Vojenskej akadémiii v Liptovskom Mikuláši. V rokoch 2012 až 2015 študoval právo na Fakulte práva Janka Jesenského Vysokej školy Danubius. V roku 2020 absolvoval kurz generálneho štábu na Univerzite obrany v Brne.

## Vojenská kariéra
Od roku 1995 pôsobil v 5. pluku špeciálneho určenia ako veliteľ skupiny špeciálneho určenia. V tomto roku sa tiež stal výsadkárom 1. triedy v OS SR. Od roku 2001 bol veliteľom roty, od roku 2004 náčelníkom oddelenia výcviku. V rokoch 2005 až 2006 sa zúčastnil operácie Iracká sloboda. Po nej bol opäť náčelníkom oddelenia výcviku. Od roku 2008 bol náčelník riadenia operácií. V tom čase absolvoval aj Spravodajský kurz síl pre špeciálne operácie NATO. V roku 2011 sa stal náčelníkom štábu 5. pluku špeciálneho určenia. Zároveň v rokoch 2008 až 2011 pôsobil na Veliteľstve špeciálnych operácií NATO, SHAPE v belgickom Monse a v rokoch 2009 a 2010 tiež na veliteľstve špeciálnych síl operácie ISAF.

Od roku 2012 bol zástupcom riaditeľa Centra výcviku Lešť. V rokoch 2014 až 2017 pôsobil na Strategicko-operačnom centre riadenia (CCOMC) NATO v Monse. Od roku 2017 bol náčelník osobného odboru náčelníka generálneho štábu. V roku 2018 sa stal náčelníkom Odboru síl špeciálneho určenia na Generálnom štábe.

Je tiež výsadkárom Armády Francúzskej republiky, Armády USA a Armády Belgického kráľovstva.

### Veliteľ Síl špeciálneho určenia a prvá generálska hodnosť
Od roku 2019 je veliteľom Síl pre špeciálne operácie. Do prvej generálskej hodnosti, brigádny generál ho 28. januára 2021 z hodnosti plukovník vymenovala prezidentka Zuzana Čaputová. Stal sa prvým generálom Síl špeciálneho určenia.

## Referencie

## Externé odkazy
* Životopis Branislava Benka

Kategória:Osobnosti z Trenčína
Kategória:Príslušníci Ozbrojených síl Slovenskej republiky
Kategória:Absolventi Akadémie ozbrojených síl generála Milana Rastislava Štefánika
Kategória:Absolventi Fakulty práva Janka Jesenského Vysokej školy Danubius
Kategória:Slovenskí generáli
Kategória:Velitelia Síl pre špeciálne operácie
Zoznam častí seriálu Ted Lasso

Toto je ***zoznam častí amerického seriálu [[Ted Lasso]]***. Seriál mal premiéru 14. augusta 2020 na Apple TV+.

## Série

## Časti

### 1. séria (2020)

### 2. séria (2021)

### 3. séria

Ted Lasso